钦定古今图书集成/明伦汇编/氏族典/第145卷 > 《廖用贤尚友录》 > 孙皎
## 钦定古今图书集成/明伦汇编/氏族典/第145卷 > 《廖用贤尚友录》 > 孙皎

按《吴志孙静传》：“静子皎，字叔朗，始拜护军校尉，领众
二千馀人。是时曹公数出濡须，皎每赴拒，号为精锐。
迁都护征卤将军，代程普督夏口、黄盖。及兄瑜卒，又
并其军赐沙羡云杜南新市、竟陵为奉邑。自置长吏，
轻财能施，善于交结，江淮间多归附者。后吕蒙当袭
南郡，权以蒙为大督，命皎为后继。禽关羽，定荆州，皎”
有力焉。建安二十四年，卒。权追录其功，封子引为丹
阳侯。引卒，无子，弟晞嗣领兵，有罪自杀，国除。弟咨、弥
仪皆将军封侯。咨，羽林督，仪无难督；咨为滕引所杀，
仪为孙峻所害。